विद्यार्थियों ने रैली निकालकर टीकाकरण और पोषण-आहार की दी जानकारी
ग्राम कांटी में आयोजित किया गया कार्यक्रम
भास्कर संवाददाता | दमोह
संतुलित आहार मां व बच्चे के संपूर्ण विकास के लिए अति आवश्यक है, संतुलित आहार से कुपोषण से लड़ने की शक्ति मिलती है और रोध प्रीतरोधक क्षमता बढ़ती है।
क्षेत्रीय प्रचार निदेशालय सूचना एवं प्रसारण मंत्रालय भारत सरकार के सागर एवं मंदसौर यूनिट द्वारा मातृ एवं शिशु स्वास्थ्य एवं मिशन इंद्रधनुष का विशेष प्रचार कार्यक्रम ग्राम कांटी में आयोजित किया गया। कार्यक्रम की शुरूआत में एक जन जागरूकता रैली ग्राम में निकाली गई। ग्राम के सरपंच स्वस्थ्य विभाग के पदाधिकारी ने रैली का हरी झंडी दिखाई। रैली में स्कूली छात्र छात्राओं के अलावा आशा कार्याकर्ताओं और आंगनबाड़ी कार्यकर्ताओं की उपस्थिति रही। कार्यक्रम में विभिन्न प्रतियोगिताएंॅ आयोजित कर छात्र छात्राओं ग्रामीणों व कार्यकर्ताओं की पुरस्कृत किया गया। कार्यक्रम में उपस्थित कांटी सेक्टर की परिवेक्षक ने ग्रामीणों को महिला एवं बाल विकास विभाग की विभिन्न योजनाओं की जानकारी देते हुए कुपोषण व स्वस्थ्य विषयों पर जानकारी दी। सागर इकाई के प्रभारी अधिकारी दिनेश गौर ने कार्यक्रम में प्रश्न मंच के माध्यम से स्वच्छता का संदेश दिया। उन्होंने कहा कि स्वच्छता के बगैर स्वस्थ्य रहना संभव नहीं है। कार्यक्रम में जिला स्वास्थ्य विकास के मीडिया प्रभारी चंद्रशेखर पांडे ने कहा कि खाने में हरे पत्ते दार सब्जी, दाल, चावल, दूध व दही, घी साबुत अनार सलाद आदि का उपयोग करें। साथ ही उन्होंने बताया कि नवजात शिशु को जन्म के 1 घंटे के अंदर ही स्तन पान कराएं। कार्यक्रम में डॉ. पीडी करगैया, रामसहाय प्रजापति, लतीफ, आशा कार्यकर्ता सहित अन्य लोग मौजूद थे।
hin_Deva hin_Deva bho_Deva hin_Deva hin_Deva